Nordjyllands Politi har sigtet tre mænd for indsmugling af narkotika til Statsfængslet på Kragskovhede. Der er tale om en nordjysk fængselsfunktionær på 34 år og to aarhusianske unge mænd, som er indsatte på statsfængslet. Det erfarer TV2/Nord. Viceinspektøren ved Statsfængslet på Kragskovhede Lene Theilgaard, bekræfter, at der er en sag, men har ikke yderligere kommentarer. - Jeg bekræfter, at der er en sag, og at det er Statsfængslet på Kragskovhede, som har politianmeldt den 34-årige fængselsfunktionær, siger viceinspektøren. Fængselsfunktionæren og de to indsatte blev tirsdag eftermiddag fremstillet i grundlovsforhør ved Retten i Hjørring. Den 34-årige fængselsansatte er nu varetægtsfængslet i fire uger, og de to indsatte er bragt tilbage til fængslet. Grundlovsforhøret fándt sted for dobbeltlukkede døre af hensyn til den videre efterforskning. Opdateret.
En 34-årig mand er sigtet for at have smuglet narkotika sammen med to indsatte i Statsfængslet på Kragskovhede. OPDATERET KL. 15:50